钦定古今图书集成/理学汇编/学行典/第202卷 > 王嘉庆
## 钦定古今图书集成/理学汇编/学行典/第202卷 > 王嘉庆

按《开封府志》：“王嘉庆，杞人。明季寇乱，携家避于汴。及
李贼决河灌城，嘉庆与其亲邻十馀家共结一筏，筏
不能载，共议各沈一人，方免覆没。嘉庆夫妇共一弟
一子。众欲沈嘉庆弟，嘉庆泣曰：‘吾何面目见先人于
地下乎？且子可再生，兄弟难再得’。竟沈其子。同筏之
人皆为感泣。已而有舟至，嘉庆出囊金二百两，俾一”
筏之人同免于水厄。